**קיצור תהליכים**

מאת רועי מליח רשף

***ראובן******קליין*** *הפסיכולוג של כולם. סובל מבעיית זיכרון.*

***ליאת*** *זוגתו של* ***אריק****, סובלת מהתקפי זעם.*

***אריק*** *בן זוגה של* ***ליאת****,*

***אנה*** *השכנה החדשה של* ***אריק*** *ו****ליאת****. אחות בבית חולים.*

***ראובן*** *לא יוצא מהבמה. הטיפול של כולם נכנס אחד בשני. כך שנוצר לחץ על* ***ראובן*** *מכל כיוון. עד שהכל מתערבב.*

***חלק 1.***

**ראובן** אני פסיכולוג. אני אוהב את המקצוע שלי . אני אוהב לעזור לאנשים.

**ליאת** דר' קליין.

**ראובן** תרגישי בנוח.

**ליאת** רציתי לבקש שחבר שלי יראה אותך.

**ראובן** חבר שלך?

**ליאת** בן הזוג שלי.

**ראובן** את בטוחה זה יהיה נכון שאני אטפל בשניכם.

**ליאת** כן.אני בטוחה.

**אריק** דברתי על זה עם בת הזוג שלי. היא אמרה לי שהיא רוצה שאני אלך לטיפול. אז באתי. אני לא יודע כל כך מה אני אמור להגיד.

**ראובן** איך הרגשת שהיא אמרה לך לבוא אלי?

**אריק** זה היה יותר תנאי. היא אומרת שיש לי בעיה. אני לא חושב שיש לי בעיה. זאת היא. היא בזמן האחרון סובלת מהתקפי זעם חמורים.

**ליאת** התקפי זעם?

**ראובן** בן זוגך אומר שאת סובלת מהתקפי זעם שהם מעבר להתנהגות נורמטיבית.

**ליאת** מי הוא שיחליט מה זאת בכלל התנהגות נורמטיבית? יש ספר כזה שמגדיר מהי התנהגות נורמטיבית? האפס הזה מחליט בשבילי מה זאת התנהגות נורמטיבית!!!(פאוזה)מה אני צריכה לעשות?

**ראובן** יש לזה טיפול. תרימי את הדלי.

**ליאת** הוא נקי?

**ראובן** הדלי נקי.

***ליאת*** *מרימה את הדלי.*

**ראובן** כל פעם שאת מתחילה להרגיש התקף זעם, אני רוצה שתסתכלי אל תוך הדלי ותצעקי לתוכו.

***ליאת*** *מסתכלת לתוך* ***הדלי***

**ראובן** מה לדעתך גורם לזעם הזה?

**ליאת** לפעמים אני מפחדת שהוא מתעניין בשכנה החדשה שלנו.

**ראובן** אזאני רוצה... שתדמייני שהוא בוגד בך עם השכנה שלכם

*נכנסת* ***אנה*** *ופונה* ***לאריק***

**אנה** היי אני השכנה החדשה. קוראים לי **אנה**. רציתי לשאול אם אתה יכול להמליץ על פסיכולוג טוב כאן באזור?

**אריק** **ואנה** מתמזמזים.

**ראובן** הזעם, **ליאת**, הזעם.

**ליאת** אני לא מוצאת! אני לא מוצאת!

 **ראובן** אני לא מרגיש שאת זועמת **ליאת**!

**ליאת** הו, אני זועמת דוקטור, אני זועמת.

**ראובן** יופי, יופי, עכשיו לתוך הדלי.

**ליאת** אם אתה תבגוד בי אני אהרוג אותך!

**ראובן** יותר חזק!

**ליאת** אם תבגוד בי אני אהרוג אותך!

**ראובן** יופי

**אריק** בימים האחרונים נראה לי שהיא חושדת בי שאני בוגד עם השכנה החדשה שלנו.

**ראובן** תאר לי את השכנה.

**אריק** קוראים לה **אנה**. בחורה נחמדה. היא אחות בבית חולים. יפה מאוד. מסוג הבחורות שלא הייתי מתנגד שיטפלו. (צוחק) פגשתי אותה רק פעם אחת בחדר מדרגות. אני לא חושב שעשיתי משהו שיגרום למישהו לחשוב שאני בוגד. למה שחברה שלי תחשוב את זה?

**ראובן**נעים מאוד, אני ד"ר קליין.

 **אנה** קיבלתי המלצה חמה עליך מהשכן שלנו.

 **ראובן** שבי תרגישי בנוח.

 **אנה** תודה.

 **ראובן** הוא אמר שאת יפה והוא אכן צדק.

 **אנה** זה מה שהוא אמר?

**ליאת** אני בוכה כל הזמן. אני מרגישה שהחיים מתפרקים לי מול העיניים. מה הוא רואה בה שהוא לא רואה בי.

**ראובן** שוחחת איתו על זה?

**ליאת** אני מנסה אבל אז עולים לי העצבים ואז...

**ליאת** רצה לדלי כאילו עומדת להקיא ואז –

**ליאת** אני רוצה לחנוק אותו.

**אריק** אני חושב שהיא רוצה לחנוק אותי.

**ראובן** איך אתה יודע את זה.

**אריק** היא צועקת את זה לתוך דלי. אני מפחד ללכת לישון.

**אנה** הדירה שלי נראית גדולה מדי, המיטה שלי מרגישה גדולה מדי. כל יום ששאני חוזרת מבית החולים אני מרגישה שאני הופכת להיות קטנה יותר ויותר. בבית חולים יש אנשים. בדירה אני לבד. אני לא מסוג האשנים שרגילים להיות לבד. . ובנוסף לכל, השכנה שלי ממול שונאת אותי. החבר שלה, אני חושבת שהוא מפשיט אותי עם העיניים שלו. במיוחד שאני לובשת את מדי האחות.

**ראובן** ואיך זה גורם לך להרגיש?

**אנה** זה נותן לי סיבה לשים אודם.

**אריק** בזמן האחרון היא שמה אודם. יחד עם מדי האחות. אני לא יכול להפסיק להסתכל עליה.

**אנה** מביטה **באריק**.

**ליאת** יש ביניהם מעין מבט כזה בעינים. כל פעם שאנחנו נפגשים בחדר המדרגות אני מרגישה את המתח. זה כאילו אנחנו צועדים בתוך שמן. אני שואלת אותך, איזה מן אחות שמה אודם? בא לי לחנוק אותו.

**ראובן** אז את אומרת שאת חושבת עליו?

**אנה** כן. לא יודעת. כן. עולות לי מחשבות. שאנחנו ביחד, שותים יין. מדברים. ככה אני לא מרגישה לבד.

**אריק** אני לא מצליח להרדם. אני מפחד ש**ליאת** תחנוק אותי. אני מחכה ומחכה שהיא תלך לישון כדי להרגיש בטוח. בזמן הזה אני חושב על השכנה ממול. מעניין מה היא עושה?

**ליאת** הוא שוכב במיטה ומביט בגב שלי. ואני לא יכולה להסתובב. הוא מחכה להרדם כדי שהוא יוכל לפנטז על השכנה ממול.

**אריק** מה שאני שואל זה האם מחשבה נחשבת בגידה או שאני צריך לעשות את האקט עצמו?

**חלק 2.**

**ראובן** *(לקהל)* לפני כמה ימים לא הצלחתי למצוא את הדרך לקליניקה. נסעתי במכונית ובאמצע הדרך לא ידעתי איפה אני. שאלתי מישהו ברחוב והוא עזר לי.

**אנה** אני חושבת להתקשר אליו. אני לא יודעת מה אני אגיד לו.

***אנה*** *מרימה טלפון ומתקשרת.* ***ליאת*** *עונה.*

**ליאת** הלו? הלו? מי שם? אני שומעת את הנשימות. אם תתקשרי לפה עוד פעם אחת אני אשרוף לך את הדירה

***אנה*** *טורקת את הטלפון*

**אנה** אני חושבת שעשיתי טעות. קניתי מטף. אף פעם אי אפשר לדעת.

**ראובן** הייתי אצל הרופא. עשו לי בדיקות וגילו שאני סובל מאי ספיקה ורידית. במילים פשוטות הדם זורם אצלי הפוך במוח. זה עשוי ליצור מצב של שכחה זמנית.

**ליאת** הכול בסדר ד"ר קליין?

**ראובן** כן, כן. תזכירי לי על מה דיברנו?

**ליאת** דיברנו על הבעיה שלי.

**ראובן** שהיא?

**ליאת** אתה לא זוכר את הבעיה שלי?

**ראובן** אני זוכר בטח שאני זוכר. אהמ...

**אריק** היא לא נותנת לי לענות יותר לטלפון. כל פעם שיש צלצול אנחנו נכנסים לויכוח.

***אנה*** *מחזיקה כוס יין ומתקשרת. נשמע צלצול טלפון.*

**ליאת** אל תענה.

**אריק** **ליאת** אני מחכה לשיחה חשובה מהעבודה.

**ליאת** ככה אתה קורא לזה... (מרימה את הדלי וצועקת לתוכו.) עבודה?!

**ליאת** פונה ל**ראובן**

**ליאת** הוא אומר לי שיש לו הרבה עבודה. הוא חוזר בשעות מאוד מאוחרות. אני כבר ישנה.

**ראובן** ובבוקר?

**ליאת** הוא מתעורר מאוד מוקדם מתלבש והולך.

**ראובן** אני מבין... נראה לי.

**ליאת** איך אני יכולה לדעת מה הוא עושה בזמן הזה? הוא אומר שהוא בעבודה אבל מבחינתי הוא יכול להיות איתה בדירה ממול.

**ראובן** מי את?

**ליאת** זה בדיוק מה שאני שואלת את עצמי. מי אני?

**אריק** אני... אני... חייב לישון, דוקטור, אתמול נרדמתי בעבודה על המחשב. פרויקט שעבדתי עליו שלושה חודשים נמחק. בדרך לכאן כמעט נרדמתי על ההגה.

**אריק** נרדם.

**אנה** אני כל הזמן מוצאת סיבות לצאת מהבית. כמו לזרוק את הזבל. אני יורדת לאט ועולה לאט. אולי הוא יופיע. אולי נוכל לדבר פנים מול פנים. אני לא יכולה לחיות ככה יותר.

**ליאת** היא כל הזמן יוצאת מהבית לזרוק זבל. היא גרה לבד, לא? אין לה כל כך הרבה זבל לזרוק. רק מי שמנהלת רומן יש לה הרבה זבל לזרוק.

**ליאת** מפשפשת בשקיות זבל מוצאת בקבוק יין.

**אנה** אתמול כשירדתי למטה ראיתי אותה מפשפשת בפח האשפה, פותחת את השקיות הזבל שלי, מפזרת את זה בכל מקום.

**ליאת** מצאתי הרבה בקבוקים של יין. איתי **אריק** לא אוהב לשתות יין.

**ראובן** מי זה **אריק**?

**ליאת** בדיוק, אני לא יודעת כבר. אני לא יודעת כלום על מה שקורה. הוא מגיע הביתה, הוא לא אומר כלום. הוא אוכל ונרדם. אני מנסה להזכר למה אני אוהבת אותו. אני מנסה לזכור למה אנחנו ביחד. מה מחזיק את מערכת היחסים שלנו, אבל אני כבר לא זוכרת כלום. אני... אני... כאילו כל מה שאני חושבת עליו זה שאני רוצה להכאיב לו. להראות לו שאני שווה משהו. (בוכה) אני רק צריכה שמישהו ייתן לי חיבוק.

**ראובן** הכול יהיה בסדר, אני אומר שאם אלה הרגשות שלך את צריכה להגיד לו ולתת לו לבחור. **אנה**.

**ליאת** קוראים לי **ליאת**.

**ראובן** כן. כן.

**ליאת** **אנה** זאת השכנה שאיתה הוא בוגד.

 **ראובן** אני אתן לך חיבוק.

**ראובן** מחבק את **ליאת**. **ליאת** מחולשה מנשקת את **ראובן**. נבהלת מעצמה ובורחת.

**ראובן** (לקהל) אתמול אחת המטופלות נישקה אותי. זאת הייתה נשיקה רכה ונעימה. זה קורה לפעמים במקצוע. יושבת מולי בחורה יפה, חושפת בפני את עולמה הפנימי. זה סיכון שלוקחים במקצוע שלי. (שתיקה) הבעיה שאני לא זוכר מה קרה אחר כך.

**אריק** מתעורר בבהלה.

**ראובן** אחרי שהתנשקנו מה קרה?

**אנה** סליחה?

**ראובן** אני חושב שאולי אנחנו צריכים לקחת הפסקה מהטיפול חשבתי שזה יקצר תהליכים אבל זה גורם רק למתיחות ובלבול. אני פסיכולוג. אני לא יכול לנהל מערכות יחסים עם המטופלות שלי. זה לא אתי. זה היה רגע של חולשה של שנינו, הדברים האלה קורים. אנחנו מתנשקים רגע אחרי אנחנו שוכבים.... את מבינה, אני מטפל גם בחבר שלך.

**אנה** אין לי חבר

שתיקה.

**ראובן** (צוחק) עוד מעט תגידי לי שחבר שלך לא מאוהב בשכנה שלכם ממול.

**אנה** הוא מאוהב בי?

פאוזה. **ראובן** מביט בה.

**אריק** קטע מוזר, אני בא ללכת לעבודה אני רואה פתק על הדלת. ובפתק כתוב:

 **אנה** לידיעתך החברה שלך בוגדת בך. הדלת שלי פתוחה אם אתה רוצה.

 **אריק** אני לא יודע מה לעשות יותר. דוקטור, תגיד לי מה לעשות?

**ראובן** קם לחבק את **אריק**

 **ראובן** אתה ידעת שחיבוק מעל עשרים שניות משחרר אוקסיטוצין.

 **אריק** אני מדבר איתך על הבעיה שלי

 **ראובן** ואני מדבר איתך על הבעיה שלי. אני לא צריך חיבוק. בשביל מה שאני

משלם לך?

 **אריק** מה?

 **ראובן** אתה הפסיכולוג שלי, לא?

 **אריק** אני **אריק**.

 **ראובן** מוזר חשבתי שאני **אריק**.

**ראובן** מסתובב ל**ליאת**.

 **ראובן** אני אוהב אותך.

**ליאת** נותנת ל**ראובן** סטירה.

 **ראובן** למה באלימות?

 **ליאת** אני חושפת לך שאני משתגעת ושאני רוצה שהחבר שלי ימות וזה

מה שיש לך להגיד?

**ראובן** למה את רוצה שאני אמות.

**ליאת** סליחה.

**ראובן** אני **אריק**.

**ליאת** אתה לא **אריק**.

**ראובן** לא?

**ליאת** לא.

**ראובן** תשאלי את הפסיכולוג שלך, הוא יגיד לך.

**ליאת** אתה הפסיכולוג שלי

**ראובן** אז אם כך אני שואל את באמת רוצה שהוא ימות?

**ליאת** מניחה את הדלי על ראשו של **ראובן**.

**אנה** השארתי את הדלת פתוחה וחיכיתי לו על הספה. חיכיתי לו ערה כל הלילה. הוא לא בא. בבוקר שמעתי את הציוצים של הציפורים והשמש האירה מהחלון. ואז הבנתי שזאת פעם ראשונה שהייתי לבד וזה לא היה נורא. ושזה לא קשור אליהם שהוא אוהב אותה ולא אותי. שזה הגיוני בסך הכול, אם חושבים על זה. כי בסופו של דבר זו רק מחשבה ילדותית וטפשית שעברה לי בראש. אנחנו כולנו מנהלים מערכות יחסים עם אנשים אחרים בראש. נכון דוקטור?

**ראובן** מסתכל עליה עם הדלי.

**ליאת** (לקהל) אתמול **אריק** לא חזר הביתה. נשארתי ערה כל הלילה. חיכיתי שהוא יכנס בדלת ואני אגיד לו שאני מצטערת. אבל הוא לא חזר. חשבתי שאני משתגעת. אז יצאתי לחכות לו בחדר מדרגות.

**אנה**: בבוקר לפני שהלכתי לבית החולים ראיתי אותה ישנה בחדר מדרגות.

**אנה** היי.

**ליאת** מתעוררת.

**ליאת** איפה הוא?

**אנה** מי?

**ליאת** (בייאוש לא בכעס) רק תגידי לי איפה הוא?

**אנה** אני לא יודעת. מעולם לא ידעתי.

**אריק** נרדמתי על ההגה ונכנסתי בעץ. אומרים שאיבדתי את ההכרה. בבית חולים הצליחו להחזיר אותי לחיים.

**אנה** במדי אחות נכנסת ומחזיקה את ידו של **אריק**.

**אריק** תגידי לה שתמיד אהבתי אותה. (מסתכל על **ליאת**) אני מקווה שהיא אמרה.

**ליאת** היא אמרה.

**אריק** יוצא.

**ליאת** מניחה פרחים על קברו של **אריק**.

**ראובן** נשאר לבד עם הדלי על הראש.